               EURÓPAI BIZOTTSÁG
            Brüsszel, 2017.11.17.
            COM(2017) 666 final
            2017/0300(NLE)
            Javaslat
            A TANÁCS HATÁROZATA
            az életbiztosítás körén kívüli közvetlen biztosításokról szóló megállapodás technikai módosítása tekintetében az EU–Svájc Vegyes Bizottságban az Európai Unió által képviselendő álláspontról

               INDOKOLÁS

               1.A JAVASLAT TÁRGYA

               E javaslat tárgya az életbiztosítás körén kívüli közvetlen biztosításokra vonatkozó megállapodás technikai módosításáról szóló határozat (a továbbiakban: a tervezett jogi aktus) tervezett elfogadásával kapcsolatban az EU–Svájc Vegyes Bizottságban az Unió által képviselendő álláspont meghatározásáról szóló határozat.

               2.A JAVASLAT HÁTTERE

               2.1.A megállapodás

               Az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás (a továbbiakban: a megállapodás) célja, hogy specifikus feltételeket kínáljon az EU-ban működő svájci és a Svájcban működő uniós biztosítók számára. A megállapodás értelmében az Unióban működő svájci biztosítókra a svájci tőkekövetelmények vonatkoznak. Ezáltal e tevékenységek a Svájcban végzett tevékenységekkel azonos alapfeltételek között végezhetők. A megállapodás 1993. január 1-jén lépett hatályba.

               2.2.Az EU–Svájc Vegyes Bizottság

               A megállapodás létrehozza a Vegyes Bizottságot, amely Svájc és az Európai Unió képviselőiből áll (a továbbiakban: az EU–Svájc Vegyes Bizottság). Határozatait a Vegyes Bizottság a Felek kölcsönös megállapodásával hozza meg (37. cikk). A megállapodás 39. cikke és 40. cikkének (3) bekezdése értelmében az EU–Svájc Vegyes Bizottság módosíthatja a megállapodás mellékleteit és jegyzőkönyveit.

               2.3.Az EU–Svájc Vegyes Bizottság tervezett jogi aktusa

               Az EU–Svájc Vegyes Bizottságnak el kell fogadnia a javasolt tanácsi határozat mellékletét képező tervezett jogi aktust. A Bizottság reményei szerint a tervezett jogi aktus mihamarabb a Vegyes Bizottság elé terjeszthető.

               A tervezett jogi aktus célja a megállapodás mellékleteinek és jegyzőkönyveinek módosítása a következők érdekében:

               ·Alkalmazkodás az Unióban és Svájcban bevezetett új kockázatalapú szolvenciarendszerekhez (2009/138/EK irányelv – Szolvencia II és svájci szolvenciateszt, illetve SST). A Szolvencia II 2016. január 1-jétől alkalmazandó, az SST pedig a megállapodás megkötését követően lépett hatályba. A megállapodás e pont tekintetében történő naprakésszé tétele biztosítaná, hogy a svájci és uniós felügyelők alkalmazzák a megállapodáson belül ezeket a korszerűsített keretrendszereket, mint ahogyan azt a megállapodáson kívül eső biztosítók tekintetében teszik. Ez a technikai módosítás legfontosabb oka;

               ·A tagállamok elfogadható jogi formáit felsoroló, a III. mellékletben foglalt jegyzék frissítése. Ez különösen azon tagállamok szempontjából releváns, amelyek az előző módosítást követően csatlakoztak az Unióhoz. A Bizottság használni kívánja a Szolvencia II irányelv III. mellékletében szereplő nem-életbiztosítással foglalkozó biztosítók jogi formáinak jegyzékét;

               ·Az euró-svájci frank átváltási árfolyam naprakésszé tétele, hogy tükrözze a jelenlegi csereviszonyt.

               3.Az Unió által képviselendő álláspont

               Helyénvaló meghatározni az Unió által a tervezett jogi aktussal kapcsolatban az EU–Svájc Vegyes Bizottságban képviselendő álláspontot, mivel az kötelező érvényű lesz az Unióra nézve.

               A tervezett jogi aktus a meglévő megállapodás technikai módosítására korlátozódik. Összhangban áll a biztosítókkal való, 2009/138/EK irányelv szerinti bánásmódra vonatkozó jelenlegi rendelkezésekkel. A tervezett jogi aktus célja, hogy elkerülje a biztosítók származási és fogadó országok által végrehajtott szabályozási felügyeletének megkettőzését. Ezen túlmenően a Bizottság a 2009/138/EK irányelv szerint Svájc felügyeleti rendszerét az uniós rendszerrel egyenértékűnek minősítette.

               A megállapodás technikai módosításának támogatására az alábbi okokból kerül sor:

               ·A megállapodás hatókörében mindkét joghatóság alkalmazni tudja majd korszerűsített szolvencia-keretrendszerét. Az Unióban és Svájcban hatályos szolvenciarendszereket 2001 óta jelentős mértékben módosították. A módosítás biztosítja, hogy a felügyelet alapját a megállapodáson belül és kívül is ugyanaz a korszerűsített, kockázatalapú szolvencia-keretrendszer képezze, ami a biztosítók számára mindkét joghatóságban előnyökkel jár;

               ·A tagállamok számára elfogadható jogi formák megállapodásban foglalt jegyzéke annak érdekében kerül frissítésre, hogy abba belefoglalják különösen az azon tagállamokra vonatkozó elfogadható jogi formákat, amelyek 2001 után csatlakoztak az Unióhoz;

               ·Az euró-svájci frank átváltási árfolyam tükrözni fogja a jelenlegi csereviszonyt.

               Az uniós és svájci hatóságok mennyiségi hatástanulmányt végeztek, amely az Európai Biztosítás- és Foglalkoztatóinyugdíj-hatóság (EIOPA) adatain alapult. Megvizsgálták, hogy mely biztosítók és milyen volumenű ügyletek esetében alkalmazzák jelenleg a megállapodást mindkét oldalon. A tanulmányból kiderül, hogy a megállapodást kellő számú biztosító használja az EU-ban és Svájcban oly mértékben, amely elegendő ahhoz, hogy azt kölcsönösen előnyösnek és fenntartásra érdemesnek tekintsék.

               A Bizottság konzultált a tagállamokkal, amelyek nem ellenezték a javasolt módosításokat.

               4.Jogalap

               4.1.Eljárási jogalap

               4.1.1.Általános elvek

               Az EUMSZ 218. cikkének (9) bekezdése rendelkezik határozatok elfogadásáról „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a kérdéses szervet szabályozó nemzetközi jog szabályai szerint joghatással bíró jogi aktusok. Ezenfelül e fogalom magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .

               4.1.2.A jelen esetre történő alkalmazás

               Az EU–Svájc Vegyes Bizottság egy megállapodással létrehozott szerv.

               Az EU–Svájc Vegyes Bizottság által elfogadandó jogi aktus joghatással bíró jogi aktus. A tervezett jogi aktus a megállapodás 39. cikkének megfelelően a nemzetközi jog értelmében kötelező erejű. A tervezett jogi aktus nem egészíti ki és nem módosítja a megállapodás intézményi keretét.

               A javasolt határozat eljárási jogalapja ezért az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus legfontosabb célja és tartalma a megállapodás mellékleteinek és jegyzőkönyveinek módosítása és annak megállapítása, hogy a Szerződő Felek nemzeti jogszabályai összeegyeztethetők a megállapodással, ami megszünteti a kettős felügyeleti terheket. Ennek alapján a tervezett jogi aktus támogatni fogja a kétoldalú nem-életbiztosítási szolgáltatásnyújtást a két joghatóság között.

               A javasolt határozat anyagi jogalapja ezért az EUMSZ 207. cikke.

               4.3.Következtetés

               A javasolt határozat jogalapját az EUMSZ 207. cikkének kell képeznie az EUMSZ 218. cikkének (9) bekezdésével összefüggésben.

               2017/0300 (NLE)

               Javaslat

               A TANÁCS HATÁROZATA

               az életbiztosítás körén kívüli közvetlen biztosításokról szóló megállapodás technikai módosítása tekintetében az EU–Svájc Vegyes Bizottságban az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodást (a továbbiakban: a megállapodás) az Unió a 91/370/EGK tanácsi határozattal
                  2
                kötötte meg, és az 1993. január 1-jén lépett hatályba.

               (2)A megállapodás 39. cikke és 40. cikkének (3) bekezdése értelmében az EU–Svájc Vegyes Bizottság módosíthatja a megállapodás mellékleteit és jegyzőkönyveit.

               (3)Az EU–Svájc Vegyes Bizottság 2001. július 18-án elfogadta a megállapodás mellékleteinek és jegyzőkönyveinek módosításáról, valamint a Szerződő Felek nemzeti jogszabályainak a megállapodással való összeegyeztethetőségének megállapításáról szóló 1/2001 határozatot
                  3
               .

               (4)Az EU–Svájc Vegyes Bizottságnak a következő ülésén határozatot kell elfogadnia a megállapodás technikai módosításáról.

               (5)Helyénvaló megállapítani az EU–Svájc Vegyes Bizottságban az Unió által a megállapodás mellékleteinek és jegyzőkönyveinek módosításaival és a nemzeti jogszabályok megállapodással való összeegyeztethetőségével kapcsolatban képviselendő álláspontot, mivel a határozat kötelező érvényű lesz az Unióra nézve.

               (6)Az Unióban és Svájcban hatályos szolvenciarendszereket 2001 óta módosították. Ezért naprakésszé kell tenni a megállapodásban említett szolvenciarendszert, hogy összhangba hozzák azt a jelenleg az Unióban és Svájcban hatályos rendszerekkel.

               (7)Az euró-svájci frank átváltási árfolyamot módosítani kell, hogy tükrözze a jelenlegi csereviszonyt,

               ELFOGADTA EZT A HATÁROZATOT:

               1. cikk

               Az Unió által az EU–Svájc Vegyes Bizottságban az életbiztosítás körén kívüli közvetlen biztosításokra vonatkozó megállapodás technikai módosításával kapcsolatban képviselendő álláspont az EU–Svájc Vegyes Bizottság határozatának az e határozathoz csatolt tervezetén alapul.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)
                  C-399/12. sz. ügy, Németország kontra Tanács (OIV), ECLI:EU:C:2014:2258, 61–64. pont.

                     (2)
                  A Tanács határozata (1991. június 20.) az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás megkötéséről (91/370/EGK) (HL L 205., 1991.7.27., 2. o.).

                     (3)
                  Az EU–Svájc Vegyes Bizottság 1/2001 határozata (2001. július 18.) az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás mellékleteinek és jegyzőkönyveinek módosításáról, valamint a Szerződő Felek nemzeti jogszabályainak a megállapodással való összeegyeztethetőségének megállapításáról (HL L 291., 2001.11.8., 52. o.).

    ---documentbreak---

               EURÓPAI BIZOTTSÁG
            Brüsszel,2017.11.17.
            COM(2017) 666 final
            MELLÉKLET
            a következőhöz:
            JavaslatA TANÁCS HATÁROZATA
            az életbiztosítás körén kívüli közvetlen biztosításokról szóló megállapodás technikai módosítása tekintetében az EU–Svájc Vegyes Bizottságban az Európai Unió által képviselendő álláspontról

               MELLÉKLET

                  AZ EU–SVÁJC VEGYES BIZOTTSÁG HATÁROZATA
                  1

                  az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás mellékleteinek és jegyzőkönyveinek módosításáról, valamint a Szerződő Felek nemzeti jogszabályainak a megállapodással való összeegyeztethetőségének megállapításáról

               AZ EU–SVÁJC VEGYES BIZOTTSÁG,

               tekintettel az Európai Gazdasági Közösség és a Svájci Államszövetség között az életbiztosítás körén kívüli közvetlen biztosításra vonatkozóan létrejött megállapodás (a továbbiakban: megállapodás) 39. cikkére és 40. cikke (3) bekezdésére,

               tekintettel az EK–Svájc Vegyes Bizottság 1/2001 határozatára,

               mivel:

               (1)Új tagállamok csatlakoztak az Unióhoz, és csatlakozásuk a megállapodás III. mellékletének bizonyos technikai módosítását teszi szükségessé.

               (2)Az Unió és Svájc által elfogadott egyes jogalkotási rendelkezések a megállapodás jegyzőkönyveinek és mellékleteinek módosítását teszik szükségessé.

               (3)A vizsgálat során megállapításra került, hogy a Svájc által elfogadott egyes jogalkotási rendelkezések nem teszik szükségessé a megállapodás módosítását.

               (4)A Svájci Államszövetség és az Unió által 2001. július 18. és [A határozat aláírásának időpontja] között elfogadott jogalkotási rendelkezések és az új tagállamok Európai Unióhoz való csatlakozásának figyelembevétele érdekében,

               ELFOGADTA EZT A HATÁROZATOT:

               1. cikk

               A megállapodás a következőképpen módosul:

               1.Az EUR és a CHF közötti átváltás értéke 1 EUR = 1,14 CHF-ban kerül meghatározásra.

               2.A megállapodás 1. jegyzőkönyve a következőképpen módosul:

               a)Az 1. cikk helyébe a következő szöveg lép:

               „1. cikk

               A szavatoló tőke fogalommeghatározása

               Az Unió területén székhellyel rendelkező vállalkozások esetében a szavatoló tőke a 2014/51/EU európai parlamenti és tanácsi irányelvvel** (2. salátairányelv) módosított 2009/138/EK európai parlamenti és tanácsi irányelv* (Szolvencia II) 100. és 101. cikkében megállapított szavatolótőke-szükséglet.

               A Svájci Államszövetség területén székhellyel rendelkező vállalkozások esetében a szavatoló tőke a céltőke (Zielkapital), amelynek fogalmát a svájci szolvenciateszt (SST) kapcsolódó fogalmaival, így az eszközök és a kötelezettségek értékelésével és a kockázatviselő tőkével (Risikotragendes Kapital) együtt a biztosításfelügyeleti törvény (Versicherungsaufsichtsgesetz***) és a biztosításfelügyeleti rendelet (Aufsichtsverordnung****) határozza meg.

               _____________________________________________________________

               *Az Európai Parlament és a Tanács 2009/138/EK irányelve (2009. november 25.) a biztosítási és viszontbiztosítási üzleti tevékenység megkezdéséről és gyakorlásáról (HL L 335., 2009.12.17., 1. o.).

               **Az Európai Parlament és a Tanács 2014/51/EU irányelve (2014. április 16.) a 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapír-piaci Hatóság) hatásköre tekintetében történő módosításáról (HL L 153., 2014.5.22., 1. o.).

               ***Versicherungsaufsichtsgesetz, SR 961.01.

               ****Aufsichtsverordnung, SR 961.011.”;

               b)a 2. cikket el kell hagyni;

               c)a 3. cikk helyébe a következő szöveg lép:

               „3. cikk

               A garanciaalap fogalommeghatározása

               Az Unió területén székhellyel rendelkező vállalkozások esetében a garanciaalap a 2. salátairányelvvel módosított Szolvencia II irányelv 128. és 129. cikkében meghatározott minimális tőkeszükséglet.

               A Svájci Államszövetség területén székhellyel rendelkező vállalkozások esetében a garanciaalap a svájci szolvenciatesztben foglalt minimális tőke (a beavatkozás legalacsonyabb szintje).”;

               d)a 4. cikket el kell hagyni.

               3.A megállapodás III. mellékletének B. részében foglalt elfogadható jogi formák jegyzéke helyébe a 2009/138/EK európai parlamenti és tanácsi irányelv
                  2
                III. mellékletének A. részében foglalt jegyzék lép.

               2. cikk

               Az Unió következő jogalkotási rendelkezései összeegyeztethetők a megállapodással:

               –A 2014/51/EU európai parlamenti és tanácsi irányelvvel
                  3
                (2. salátairányelv) módosított 2009/138/EK irányelv (Szolvencia II);

               –A Bizottság (EU) 2015/35 felhatalmazáson alapuló rendelete, az Európai Unió Hivatalos Lapjában 2015. január 17-én közzétett változatban
                  4
               ;

               –A Bizottság (EU) 2015/460 végrehajtási rendelete a belső modell jóváhagyásáról, az Európai Unió Hivatalos Lapjában 2015. március 20-án közzétett változatban
                  5
               ;

               –A Bizottság (EU) 2015/462 végrehajtási rendelete a 2009/138/EK európai parlamenti és tanácsi rendeletnek megfelelően a különleges célú gazdasági egységek létrehozásának felügyeleti jóváhagyására, a felügyeleti hatóságok között a különleges célú gazdasági egységek tekintetében folytatott együttműködéssel és információcserével kapcsolatos eljárásokra, valamint a különleges célú gazdasági egységek általi adatszolgáltatás formátumának és tábláinak meghatározására vonatkozó végrehajtás-technikai standardok megállapításáról, az Európai Unió Hivatalos Lapjában 2015. március 20-án közzétett változatban
                  6
               ;

               –A Bizottság (EU) 2015/461 végrehajtási rendelete a csoportszintű belső modell alkalmazására irányuló kérelemmel kapcsolatos, a 2009/138/EK európai parlamenti és tanácsi irányelv szerinti közös határozathozatal folyamatára vonatkozó végrehajtás-technikai standardok megállapításáról, az Európai Unió Hivatalos Lapjában 2015. március 20-án közzétett változatban
                  7
               ;

               –A Bizottság (EU) 2015/498 végrehajtási rendelete a 2009/138/EK európai parlamenti és tanácsi irányelvnek megfelelően a biztosítóspecifikus paraméterek alkalmazásához szükséges felügyeleti jóváhagyás tekintetében alkalmazandó eljárásra vonatkozó végrehajtás-technikai standardok megállapításáról, az Európai Unió Hivatalos Lapjában 2015. március 25-én közzétett változatban
                  8
               ;

               –A Bizottság (EU) 2015/500 végrehajtási rendelete a 2009/138/EK európai parlamenti és tanácsi irányelvnek megfelelően az illeszkedési kiigazítás alkalmazásának felügyeleti jóváhagyása során követendő eljárásokra vonatkozó végrehajtás-technikai standardok meghatározásáról, az Európai Unió Hivatalos Lapjában 2015. március 25-én közzétett változatban
                  9
               ;

               –A Bizottság (EU) 2015/499 végrehajtási rendelete a 2009/138/EK európai parlamenti és tanácsi irányelvnek megfelelően a kiegészítő szavatolótőke-elemek alkalmazására vonatkozó felügyeleti jóváhagyás megadása során követendő eljárásokra vonatkozó végrehajtás-technikai standardok meghatározásáról, az Európai Unió Hivatalos Lapjában 2015. március 25-én közzétett változatban
                  10
               ;

               –A Bizottság (EU) 2015/1602 felhatalmazáson alapuló határozata a 2009/138/EK európai parlamenti és tanácsi irányelv 172. cikkének (2) bekezdése, 227. cikkének (4) bekezdése és 260. cikkének (3) bekezdése alapján Svájc hatályos, a biztosítókra és a viszontbiztosítókra vonatkozó szolvenciarendszerének és prudenciális rendszerének egyenértékűségéről, az Európai Unió Hivatalos Lapjában 2015. március 24-én közzétett változatban
                  11
               ;

               –A Bizottság (EU) 2015/2290 felhatalmazáson alapuló határozata az Ausztráliában, Brazíliában, Kanadában, Mexikóban és az Amerikai Egyesült Államokban hatályos és az említett országokban központi irodával rendelkező biztosítókra és viszontbiztosítókra alkalmazandó szolvenciarendszer ideiglenes egyenértékűségéről, az Európai Unió Hivatalos Lapjában 2015. december 9-én közzétett változatban
                  12
               ;

               –A Bizottság (EU) 2016/467 felhatalmazáson alapuló rendelete az (EU) 2015/35 felhatalmazáson alapuló rendeletnek a biztosítók és viszontbiztosítók által tartott eszközök egyes kategóriáira vonatkozó szabályozói tőkekövetelmény számítása tekintetében történő módosításáról, az Európai Unió Hivatalos Lapjában 2016. április 1-jén közzétett változatban
                  13
               ;

               –A Bizottság (EU) 2015/2011 végrehajtási rendelete a 2009/138/EK európai parlamenti és tanácsi irányelvnek megfelelően azon regionális kormányzatok és helyi hatóságok jegyzéke tekintetében, amelyek esetében a velük szembeni kitettségek központi kormányzattal szembeni kitettségként kezelendők, végrehajtás-technikai standardok meghatározásáról, az Európai Unió Hivatalos Lapjában 2015. november 12-én közzétett változatban
                  14
               ;

               –A Bizottság (EU) 2015/2016 végrehajtási rendelete a 2009/138/EK európai parlamenti és tanácsi irányelvnek megfelelően a részvényekre vonatkozó standard tőkekövetelmény szimmetrikus korrekciójához alkalmazott részvényindex tekintetében végrehajtás-technikai standardok meghatározásáról, az Európai Unió Hivatalos Lapjában 2015. november 12-én közzétett változatban
                  15
               ;

               –A Bizottság (EU) 2015/2017 végrehajtási rendelete a 2009/138/EK európai parlamenti és tanácsi irányelvnek megfelelően az euróhoz rögzített pénznemek esetében a devizaárfolyam-kockázat tőkeszükségletének kiszámításához alkalmazandó kiigazított tényezőkre vonatkozó végrehajtás-technikai standardok meghatározásáról, az Európai Unió Hivatalos Lapjában 2015. november 12-én közzétett változatban
                  16
               ;

               –A Bizottság (EU) 2015/2013 végrehajtási rendelete a 2009/138/EK európai parlamenti és tanácsi irányelvnek megfelelően az egészségbiztosítási kockázatkiegyenlítő rendszerekkel kapcsolatos szórásra vonatkozó végrehajtás-technikai standardok megállapításáról, az Európai Unió Hivatalos Lapjában 2015. november 12-én közzétett változatban
                  17
               ;

               –A Bizottság (EU) 2015/2014 végrehajtási rendelete a 2009/138/EK európai parlamenti és tanácsi irányelvnek megfelelően a csoportfelügyeleti hatósághoz történő információbenyújtáshoz kapcsolódó eljárások és mintadokumentumok meghatározására, valamint a felügyeleti hatóságok közötti információcserére vonatkozó végrehajtás-technikai standardok meghatározásáról, az Európai Unió Hivatalos Lapjában 2015. november 12-én közzétett változatban
                  18
               ;

               –A Bizottság (EU) 2015/2012 végrehajtási rendelete a 2009/138/EK európai parlamenti és tanácsi irányelvnek megfelelően a többlettőke-követelmények előírására, kiszámítására és megszüntetésére irányuló határozatokkal kapcsolatos eljárások tekintetében végrehajtás-technikai standardok megállapításáról, az Európai Unió Hivatalos Lapjában 2015. november 12-én közzétett változatban
                  19
               ;

               –A Bizottság (EU) 2015/2015 végrehajtási rendelete a 2009/138/EK európai parlamenti és tanácsi irányelvnek megfelelően a külső hitelminősítések értékeléséhez alkalmazandó eljárásokra vonatkozó végrehajtás-technikai standardok megállapításáról, az Európai Unió Hivatalos Lapjában 2015. november 12-én közzétett változatban
                  20
               ;

               –A Bizottság (EU) 2016/310 felhatalmazáson alapuló határozata a biztosítókra és a viszontbiztosítókra vonatkozó, Japánban hatályos szolvenciarendszernek a 2009/138/EK európai parlamenti és tanácsi irányelvben meghatározott rendszerrel való egyenértékűségéről, az Európai Unió Hivatalos Lapjában 2016. március 4-én közzétett változatban
                  21
               ;

               –A Bizottság (EU) 2016/309 felhatalmazáson alapuló határozata a biztosítókra és viszontbiztosítókra vonatkozó, Bermudán hatályos felügyeleti rendszernek a 2009/138/EK európai parlamenti és tanácsi irányelvben meghatározott rendszerrel való egyenértékűségéről és az (EU) 2015/2290 bizottsági felhatalmazáson alapuló határozat módosításáról, az Európai Unió Hivatalos Lapjában 2016. március 4-én közzétett változatban
                  22
               ;

               –A Bizottság (EU) 2015/2450 végrehajtási rendelete – Felügyeleti jelentéstétel: a felügyeleti hatóságoknak történő adatszolgáltatás táblái, az Európai Unió Hivatalos Lapjában 2015. december 31-én közzétett változatban
                  23
               ;

               –A Bizottság (EU) 2015/2452 végrehajtási rendelete –Jelentés a szolvenciáról és a pénzügyi feltételekről, az Európai Unió Hivatalos Lapjában 2015. december 31-én közzétett változatban
                  24
               ;

               –A Bizottság (EU) 2015/2451 végrehajtási rendelete – A felügyelők általi jelentéstétel, az Európai Unió Hivatalos Lapjában 2015. december 31-én közzétett változatban
                  25
               ;

               –A Bizottság (EU) 2016/165 végrehajtási rendelete a 2009/138/EK európai parlamenti és tanácsi irányelvvel (Szolvencia II.) összhangban a 2016. január 1. és március 30. közötti vonatkozási időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2016. február 9-én közzétett változatban
                  26
               ;

               –A Bizottság (EU) 2016/869 végrehajtási rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2016. március 31. és június 29. közötti vonatkozási időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2016. június 3-án közzétett változatban
                  27
               ;

               –A Bizottság (EU) 2016/1376 végrehajtási rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2016. június 30. és szeptember 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2016. augusztus 18-án közzétett változatban
                  28
               ;

               –A Bizottság (EU) 2016/1630 végrehajtási rendelete a 2009/138/EK európai parlamenti és tanácsi irányelvnek megfelelően a részvénypiaci kockázati részmodulra vonatkozó átmeneti intézkedés alkalmazásával kapcsolatos eljárásokat megállapító végrehajtás-technikai standardok meghatározásáról, az Európai Unió Hivatalos Lapjában 2016. szeptember 10-én közzétett változatban
                  29
               ;

               –A Bizottság (EU) 2016/1800 végrehajtási rendelete a 2009/138/EK európai parlamenti és tanácsi rendeletnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról, az Európai Unió Hivatalos Lapjában 2016. október 12-én közzétett változatban
                  30
               ;

               –A Bizottság (EU) 2016/1868 végrehajtási rendelete a 2009/138/EK európai parlamenti és tanácsi irányelvnek megfelelően a felügyeleti hatóságoknak történő adatszolgáltatás táblái tekintetében végrehajtás-technikai standardok meghatározásáról szóló (EU) 2015/2450 végrehajtási rendelet módosításáról és helyesbítéséről, az Európai Unió Hivatalos Lapjában 2016. október 21-én közzétett változatban
                  31
               ;

               –A Bizottság (EU) 2016/1976 végrehajtási rendelete a 2016. szeptember 30. és december 30. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2016. november 16-án közzétett változatban
                  32
               ;

               –A Bizottság (EU) 2017/309 végrehajtási rendelete a 2016. december 31. és 2017. március 30. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2017. február 28-án közzétett változatban
                  33
               ;

               –A Bizottság (EU) 2017/812 végrehajtási rendelete a 2017. március 31. és június 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2017. május 18-án közzétett változatban
                  34
               ;

               –A Bizottság (EU) 2017/1542 felhatalmazáson alapuló rendelete az (EU) 2015/35 felhatalmazáson alapuló rendeletnek a biztosítók és viszontbiztosítók által tartott eszközök egyes kategóriáira (infrastrukturális vállalatok) vonatkozó szabályozói tőkekövetelmény számítása tekintetében történő módosításáról, az Európai Unió Hivatalos Lapjában 2017. szeptember 14-én közzétett változatban
                  35
               ;

               –A Bizottság (EU) 2017/1421 végrehajtási rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2017. június 30. és szeptember 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról, az Európai Unió Hivatalos Lapjában 2017. szeptember 14-én közzétett változatban
                  36
               ;

               A Svájci Államszövetség következő jogalkotási rendelkezései összeegyeztethetők a megállapodással:

               –biztosításfelügyeleti törvény (SR 961.01)
                  37

               –biztosításfelügyeleti rendelet (SR 961.011)
                  38
               ;

               Kelt XX-ban/-ben, […]-án/-én.

                     a Vegyes Bizottság részéről

                     az elnök
                     […]

                     (1)
                  Korábban az EK–Svájc Vegyes Bizottság.

                     (2)

                        Az Európai Parlament és a Tanács 2009/138/EK irányelve (2009. november 25.) a biztosítási és viszontbiztosítási üzleti tevékenység megkezdéséről és gyakorlásáról (Szolvencia II) (HL L 335., 2009.12.17., 1. o.).

                     (3)
                  Az Európai Parlament és a Tanács 2014/51/EU irányelve (2014. április 16.) a 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapír-piaci Hatóság) hatásköre tekintetében történő módosításáról (HL L 153., 2014.5.22., 1. o.).

                     (4)

                        A Bizottság (EU) 2015/35 felhatalmazáson alapuló rendelete (2014. október 10.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II.) kiegészítéséről (HL L 12., 2015.1.17., 1. o.).

                     (5)
                  A Bizottság (EU) 2015/460 végrehajtási rendelete (2015. március 19.) a 2009/138/EK európai parlamenti és tanácsi irányelvnek megfelelően a belső modell jóváhagyására szolgáló eljárás tekintetében végrehajtás-technikai standardok meghatározásáról (HL L 76., 2015.3.20., 13. o.).

                     (6)
                  A Bizottság (EU) 2015/462 végrehajtási rendelete a 2009/138/EK európai parlamenti és tanácsi rendeletnek megfelelően a különleges célú gazdasági egységek létrehozásának felügyeleti jóváhagyására, a felügyeleti hatóságok között a különleges célú gazdasági egységek tekintetében folytatott együttműködéssel és információcserével kapcsolatos eljárásokra, valamint a különleges célú gazdasági egységek általi adatszolgáltatás formátumának és tábláinak meghatározására vonatkozó végrehajtás-technikai standardok megállapításáról (HL L 76., 2015.3.20., 23. o.).

                     (7)
                  A Bizottság (EU) 2015/461 végrehajtási rendelete (2015. március 19.) a csoportszintű belső modell alkalmazására irányuló kérelemmel kapcsolatos, a 2009/138/EK európai parlamenti és tanácsi irányelv szerinti közös határozathozatal folyamatára vonatkozó végrehajtás-technikai standardok megállapításáról (HL L 76., 2015.3.20., 19. o.).

                     (8)
                  A Bizottság (EU) 2015/498 végrehajtási rendelete (2015. március 24.) a 2009/138/EK európai parlamenti és tanácsi irányelvnek megfelelően a biztosítóspecifikus paraméterek alkalmazásához szükséges felügyeleti jóváhagyás tekintetében alkalmazandó eljárásra vonatkozó végrehajtás-technikai standardok megállapításáról (HL L 79., 2015.3.25., 8. o.).

                     (9)
                  A Bizottság (EU) 2015/500 végrehajtási rendelete (2015. március 24.) a 2009/138/EK európai parlamenti és tanácsi irányelvnek megfelelően az illeszkedési kiigazítás alkalmazásának felügyeleti jóváhagyása során követendő eljárásokra vonatkozó végrehajtás-technikai standardok meghatározásáról (HL L 79., 2015.3.25., 18. o.).

                     (10)
                  A Bizottság (EU) 2015/499 végrehajtási rendelete (2015. március 24.) a 2009/138/EK európai parlamenti és tanácsi irányelvnek megfelelően a kiegészítő szavatolótőke-elemek alkalmazására vonatkozó felügyeleti jóváhagyás megadása során követendő eljárásokra vonatkozó végrehajtás-technikai standardok meghatározásáról (HL L 79., 2015.3.25., 12. o.).

                     (11)
                  A Bizottság (EU) 2015/1602 felhatalmazáson alapuló határozata (2015. június 5.) a 2009/138/EK európai parlamenti és tanácsi irányelv 172. cikkének (2) bekezdése, 227. cikkének (4) bekezdése és 260. cikkének (3) bekezdése alapján Svájc hatályos, a biztosítókra és a viszontbiztosítókra vonatkozó szolvenciarendszerének és prudenciális rendszerének egyenértékűségéről (HL L 248., 2015.9.24., 95. o.).

                     (12)
                  A Bizottság (EU) 2015/2290 felhatalmazáson alapuló határozata (2015. június 12.) az Ausztráliában, Brazíliában, Kanadában, Mexikóban és az Amerikai Egyesült Államokban hatályos és az említett országokban központi irodával rendelkező biztosítókra és viszontbiztosítókra alkalmazandó szolvenciarendszer ideiglenes egyenértékűségéről (HL L 323., 2015.12.9., 22. o.).

                     (13)
                  A Bizottság (EU) 2016/467 felhatalmazáson alapuló rendelete (2015. szeptember 30.) az (EU) 2015/35 felhatalmazáson alapuló rendeletnek a biztosítók és viszontbiztosítók által tartott eszközök egyes kategóriáira vonatkozó szabályozói tőkekövetelmény számítása tekintetében történő módosításáról (HL L 85., 2016.4.1., 6. o.).

                     (14)
                  A Bizottság (EU) 2015/2011 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően azon regionális kormányzatok és helyi hatóságok jegyzéke tekintetében, amelyek esetében a velük szembeni kitettségek központi kormányzattal szembeni kitettségként kezelendők, végrehajtás-technikai standardok meghatározásáról (HL L 295., 2015.11.12., 3. o.).

                     (15)
                  A Bizottság (EU) 2015/2016 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően a részvényekre vonatkozó standard tőkekövetelmény szimmetrikus korrekciójához alkalmazott részvényindex tekintetében végrehajtás-technikai standardok meghatározásáról (HL L 295., 2015.11.12., 18. o.).

                     (16)
                  A Bizottság (EU) 2015/2017 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően az euróhoz rögzített pénznemek esetében a devizaárfolyam-kockázat tőkeszükségletének kiszámításához alkalmazandó kiigazított tényezőkre vonatkozó végrehajtás-technikai standardok meghatározásáról (HL L 295., 2015.11.12., 21. o.).

                     (17)
                  A Bizottság (EU) 2015/2013 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően az egészségbiztosítási kockázatkiegyenlítő rendszerekkel kapcsolatos szórásra vonatkozó végrehajtás-technikai standardok megállapításáról (HL L 295., 2015.11.12., 9. o.).

                     (18)
                  A Bizottság (EU) 2015/2014 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően a csoportfelügyeleti hatósághoz történő információbenyújtáshoz kapcsolódó eljárások és mintadokumentumok meghatározására, valamint a felügyeleti hatóságok közötti információcserére vonatkozó végrehajtás-technikai standardok meghatározásáról (HL L 295., 2015.11.12., 11. o.).

                     (19)
                  A Bizottság (EU) 2015/2012 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően a többlettőke-követelmények előírására, kiszámítására és megszüntetésére irányuló határozatokkal kapcsolatos eljárások tekintetében végrehajtás-technikai standardok megállapításáról (HL L 295., 2015.11.12., 5. o.).

                     (20)
                  A Bizottság (EU) 2015/2015 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően a külső hitelminősítések értékeléséhez alkalmazandó eljárásokra vonatkozó végrehajtás-technikai standardok megállapításáról (HL L 295., 2015.11.12., 16. o.).

                     (21)
                  A Bizottság (EU) 2016/310 felhatalmazáson alapuló határozata (2015. november 26.) a biztosítókra és a viszontbiztosítókra vonatkozó, Japánban hatályos szolvenciarendszernek a 2009/138/EK európai parlamenti és tanácsi irányelvben meghatározott rendszerrel való egyenértékűségéről (HL L 58., 2016.3.4., 55. o.).

                     (22)
                  A Bizottság (EU) 2016/309 felhatalmazáson alapuló határozata (2015. november 26.) a biztosítókra és viszontbiztosítókra vonatkozó, Bermudán hatályos felügyeleti rendszernek a 2009/138/EK európai parlamenti és tanácsi irányelvben meghatározott rendszerrel való egyenértékűségéről és az (EU) 2015/2290 bizottsági felhatalmazáson alapuló határozat módosításáról (HL L 58., 2016.3.4., 50. o.).

                     (23)
                  A Bizottság (EU) 2015/2450 végrehajtási rendelete (2015. december 2.) – Felügyeleti jelentéstétel: a felügyeleti hatóságoknak történő adatszolgáltatás táblái (HL L 347., 2015.12.31., 1. o.).

                     (24)
                  A Bizottság (EU) 2015/2452 végrehajtási rendelete (2015. december 2.) a 2009/138/EK európai parlamenti és tanácsi irányelvvel összhangban a fizetőképességről és pénzügyi helyzetről szóló jelentés tekintetében alkalmazandó eljárásokra, formátumokra és adatszolgáltatási táblákra vonatkozó végrehajtás-technikai standardok megállapításáról (HL L 347., 2015.12.31., 1285. o.).

                     (25)
                  A Bizottság (EU) 2015/2451 végrehajtási rendelete (2015. december 2.) a 2009/138/EK európai parlamenti és tanácsi rendeletnek megfelelően a felügyeleti hatóságok konkrét adatszolgáltatások tábláira és szerkezetére vonatkozó végrehajtási technikai standardok megállapításáról (HL L 347., 2015.12.31., 1224. o.).

                     (26)
                  A Bizottság (EU) 2016/165 végrehajtási rendelete (2016. február 5.) a 2009/138/EK európai parlamenti és tanácsi irányelvvel (Szolvencia II.) összhangban a 2016. január 1. és március 30. közötti vonatkozási időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 32., 2016.2.9., 31. o.).

                     (27)
                  A Bizottság (EU) 2016/869 végrehajtási rendelete (2016. május 27.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2016. március 31. és június 29. közötti vonatkozási időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 147., 2016.6.3., 1. o.).

                     (28)
                  A Bizottság (EU) 2016/1376 végrehajtási rendelete (2016. augusztus 8.)a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2016. június 30. és szeptember 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 224., 2016.8.18., 1. o.).

                     (29)
                  A Bizottság (EU) 2016/1630 végrehajtási rendelete (2016. szeptember 9.) a 2009/138/EK európai parlamenti és tanácsi irányelvnek megfelelően a részvénypiaci kockázati részmodulra vonatkozó átmeneti intézkedés alkalmazásával kapcsolatos eljárásokat megállapító végrehajtás-technikai standardok meghatározásáról (HL L 243., 2016.9.10., 1. o.).

                     (30)
                  A Bizottság (EU) 2016/1800 végrehajtási rendelete (2016. október 11.) a 2009/138/EK európai parlamenti és tanácsi rendeletnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról (HL L 275., 2016.10.12., 19. o.).

                     (31)
                  A Bizottság (EU) 2016/1868 végrehajtási rendelete (2016. október 20.) a 2009/138/EK európai parlamenti és tanácsi irányelvnek megfelelően a felügyeleti hatóságoknak történő adatszolgáltatás táblái tekintetében végrehajtás-technikai standardok meghatározásáról szóló (EU) 2015/2450 végrehajtási rendelet módosításáról és helyesbítéséről (HL L 286., 2016.10.20., 35. o.).

                     (32)
                  A Bizottság (EU) 2016/1976 végrehajtási rendelete (2016. november 10.) a 2016. szeptember 30. és december 30. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 309., 2016.11.16., 1. o.).

                     (33)
                  A Bizottság (EU) 2017/309 végrehajtási rendelete (2017. február 23.) a 2016. december 31. és 2017. március 30. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 53., 2017.2.28., 1. o.).

                     (34)
                  A Bizottság (EU) 2017/812 végrehajtási rendelete (2017. május 15.) a 2017. március 31. és június 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 126., 2017.5.18., 1. o.).

                     (35)
                  A Bizottság (EU) 2017/1542 felhatalmazáson alapuló rendelete (2017. június 8.) az (EU) 2015/35 felhatalmazáson alapuló rendeletnek a biztosítók és viszontbiztosítók által tartott eszközök egyes kategóriáira (infrastrukturális vállalatok) vonatkozó szabályozói tőkekövetelmény számítása tekintetében történő módosításáról (HL L 236., 2017.9.14., 14. o.).

                     (36)
                  A Bizottság (EU) 2017/1421 végrehajtási rendelete (2017. augusztus 2.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelvvel összhangban a 2017. június 30. és szeptember 29. közötti referencia-időponttal történő adatszolgáltatás céljára a biztosítástechnikai tartalékok és az alapvető szavatoló tőke kiszámítására vonatkozó technikai információk meghatározásáról (HL L 204., 2017.8.5., 7. o.).

                     (37)
                  Versicherungsaufsichtsgesetz, SR 961.01.

                     (38)
                  Aufsichtsverordnung, SR 961.011.


               EURÓPAI BIZOTTSÁG
            Brüsszel, 2018.2.19.
            COM(2018) 74 final
            2018/0036(NLE)
            Javaslat
            A TANÁCS HATÁROZATA
            a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről szóló megállapodás megkötéséről

               INDOKOLÁS

               1.A JAVASLAT HÁTTERE

               •A javaslat indokai és céljai

                  A Tanács 2017. május 30-án felhatalmazta a Bizottságot, hogy az Unió nevében tárgyalásokat kezdjen a Marokkói Királysággal (a továbbiakban: Marokkó) egy, Marokkónak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Unió és Marokkó közötti nemzetközi megállapodásról.

                  A tárgyalásra felhatalmazó tanácsi határozatban foglaltaknak megfelelően a tárgyalásokat az Uniónak a több tagállam által együttesen indított, a földközi-tengeri térségben folytatott kutatási és innovációs partnerség (PRIMA) programban való részvételéről szóló európai parlamenti és tanácsi határozat elfogadását követően lehetett csak megkezdeni.

                  A tárgyalások 2017. június 26-án kezdődtek meg és 2018. január 22-én – a megállapodástervezet szövegének a leendő szerződő felek főtárgyalói által történt parafálásával – sikeresen lezárultak. A megállapodástervezet, amely a javaslathoz csatolva található, összhangban van a Tanács által elfogadott tárgyalási irányelvekkel. A tervezet többek között lefekteti, hogy Marokkó PRIMA-részvételére a szövegben közvetlenül is hivatkozott (EU) 2017/1324 határozatban
                     1
                   foglalt feltételek az érvényesek.

                  Az Unió pénzügyi érdekeinek, különösen is a Bizottság, az Európai Csalás Elleni Hivatal, a Számvevőszék és a PRIMA végrehajtási struktúrája (PRIMA-VS) arra vonatkozó hatásköreinek védelme érdekében, hogy a vonatkozó uniós jogszabályokkal összhangban ellenőrzéseket és vizsgálatokat folytathassanak, a megállapodás konkrétan is hivatkozik az (EU) 2017/1324 határozat idevágó rendelkezéseire, és kötelezi a feleket, hogy azok végrehajtásához minden szükséges támogatást adjanak meg. A megkötendő megállapodás ezenfelül úgy rendelkezik, hogy a feleknek meg kell állapodniuk a megállapodás keretében történő együttműködésük szempontjából nélkülözhetetlen, részleteiben kidolgozott segítségnyújtási szabályokról.

               •Összhang a szabályozási terület jelenlegi rendelkezéseivel

                  Amint azt a földközi-tengeri térségben folytatott kutatási és innovációs partnerségre vonatkozó hatásvizsgálati jelentés
                     2
                   is megerősíti, a PRIMA azon jellemzője, hogy harmadik országok, mint például Marokkó számára is nyitva áll, összhangban van a kutatás és az innováció területén folytatott nemzetközi együttműködés céljaival, melyeket a Bizottságnak „Az EU által a kutatás és az innováció területén folytatott nemzetközi együttműködés megerősítése és összpontosítása: Stratégiai megközelítés”
                     3
                   címen kiadott 2012. évi közleménye, valamint a globális társadalmi kihívások kezelése és az Unió külső politikáinak támogatása érdekében a harmadik országokkal való tudományos, technológiai és innovációs együttműködést szorgalmazó Horizont 2020 keretprogram is kiemel. A megállapodás továbbá összhangban áll az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással
                     4
                   is, amely tudományos, műszaki és technológiai együttműködést alakít ki az Unió és Marokkó között, valamint az Európai Közösség és a Marokkói Királyság közötti tudományos és műszaki együttműködésről szóló megállapodással
                     5
                  , amely a felek közötti tudományos és technológiai együttműködési tevékenységeket ösztönzi a kölcsönös érdeklődésre számot tartó területeken.

               •Összhang az Unió egyéb szakpolitikáival

                  Az, hogy a PRIMA végrehajtása az Unió és harmadik országok, így például Marokkó szoros együttműködése révén valósul meg, más uniós politikákkal – úgymint a migrációs, a fejlesztési vagy a szomszédságpolitikával – is összhangban áll, mi több lényeges is a szempontjukból.

               2.A JAVASLAT JOGI ELEMEI

                  A tanácsi határozatra irányuló javaslat jogalapja az Európai Unió működéséről szóló szerződés 186. cikke, valamint 218. cikke (6) bekezdése a) pontjának v. alpontja.

               A Bizottság a fentiekre tekintettel javasolja, hogy a Tanács az Európai Unió nevében kösse meg a szóban forgó megállapodást.

               2018/0036 (NLE)

               Javaslat

               A TANÁCS HATÁROZATA

               a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről szóló megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 186. cikkére, összefüggésben 218. cikke (6) bekezdése a) pontjának v. alpontjával,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)Az (EU) 2017/1324 európai parlamenti és a tanácsi határozat
                  6
                értelmében az Unió részt vesz a több tagállam által együttesen indított, a földközi-tengeri térségben folytatott kutatási és innovációs partnerségben (PRIMA).

               (2)A Marokkói Királyság (a továbbiakban: Marokkó) kifejezte abbéli szándékát, hogy részt vevő állam minőségben csatlakozni kíván a PRIMA-hoz, a „Horizont 2020” keretprogram PRIMA-ban is részt vevő részes uniós tagállamaival és társult harmadik országaival egyenrangú félként.

               (3)Az (EU) 2017/1324 határozat 1. cikkének (2) bekezdése szerint Marokkó a PRIMA programban való részvétele feltételeit meghatározó, az Unióval a tudományos és technológiai együttműködés területén kötendő nemzetközi megállapodás megkötésének függvényében válik részt vevő állammá.

               (4)A <XXX> tanácsi határozattal
                  7
                összhangban a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről szóló megállapodást az Unió nevében 20XX. XX. XX-án/-én aláírták, figyelemmel annak egy későbbi időpontban történő megkötésére.

               (5)A megállapodást az Unió nevében jóvá kell hagyni,

               ELFOGADTA EZT A HATÁROZATOT:

               1. cikk

               A Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről szóló megállapodást a Tanács az Unió nevében jóváhagyja.

               A megállapodás szövege csatolva van e határozathoz.

               2. cikk

               A Tanács elnöke kijelöli azt a személyt, aki jogosult az Unió nevében megtenni a megállapodás 5. cikkének (2) bekezdésében előírt értesítést annak kifejezésére, hogy az Unió a megállapodást magára nézve jogilag kötelező erejűnek ismeri el.

               3. cikk

               Ez a határozat az [elfogadásának napján] lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács (EU) 2017/1324 határozata (2017. július 4.) az Uniónak a több tagállam által együttesen indított, a földközi-tengeri térségben folytatott kutatási és innovációs partnerségben (PRIMA) való részvételéről (HL L 185., 2017.7.18., 1. o.).

                     (2)

                        SWD(2016) 332 final, 2016. október 18.

                     (3)

                        COM(2012) 497 final.

                     (4)

                        HL L 70., 2000.3.18., 2. o.

                     (5)

                        HL L 37., 2004.2.10., 9. o.

                     (6)

                        Az Európai Parlament és a Tanács (EU) 2017/1324 határozata (2017. július 4.) az Uniónak a több tagállam által együttesen indított, a földközi-tengeri térségben folytatott kutatási és innovációs partnerségben (PRIMA) való részvételéről (HL L 185., 2017.7.18., 1. o.).

    ---documentbreak---

               EURÓPAI BIZOTTSÁG
            Brüsszel,2018.2.19.
            COM(2018) 74 final
            MELLÉKLET
            a következőhöz:
            JavaslatA TANÁCS HATÁROZATA
            a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről szóló megállapodás megkötéséről

               MELLÉKLET

               Megállapodás a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, az Európai Unió és a Marokkói Királyság közötti tudományos és technológiai együttműködésről

               egyrészről

               az Európai Unió (a továbbiakban: Unió),

               másrészről

               a Marokkói Királyság (a továbbiakban: Marokkó)

               között,

               (a továbbiakban: Felek),

               mivel az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló, 2000. március 1-jén hatályba lépett euromediterrán megállapodás a Felek között tudományos, műszaki és technológiai együttműködést hoz létre,

               mivel az Európai Közösség és a Marokkói Királyság közötti tudományos és technológiai együttműködésről szóló, 2015. március 14-én hatályba lépett megállapodás hivatalos keretet alakít ki a Felek közötti kutatási és technológiafejlesztési együttműködésre,

               mivel a PRIMA megállapodás megkötéséhez vezető folyamat a 2012-ben Barcelonában megrendezett, tudományos, technológiai és innovációs euromediterrán konferencián kezdődött, ahol a résztvevők egy, a közös felelősségviselés, a közös érdekek és a megosztott előnyök alapelveire építő megújított kutatási és innovációs partnerség létrehozásában állapodtak meg,

               mivel Marokkó aktív szerepet játszik e folyamatban, és 2014. szeptember 26-i levelében hivatalosan is kinyilvánította, hogy pénzügyi hozzájárulást nyújt a PRIMA programhoz,

               mivel 2014 decemberében számos uniós tagállam és nem uniós ország, köztük Marokkó benyújtotta a PRIMA közös programra vonatkozó javaslatot az Európai Bizottsághoz,

               mivel az Uniónak a több tagállam által együttesen indított, a földközi-tengeri térségben folytatott kutatási és innovációs partnerségben (PRIMA) való részvételéről szóló (EU) 2017/1324 európai parlamenti és a tanácsi határozat lefekteti a „Horizont 2020” keretprogram részes uniós tagállamai és társult országai számára a partnerségi kezdeményezésben való részvétel feltételeit, többek között a pénzügyi kötelezettségeikre és a kezdeményezés irányítási struktúráiban való részvételükre vonatkozóan,

               mivel az (EU) 2017/1324 határozat szerint Marokkó a PRIMA programban való részvétele feltételeit meghatározó, az Unióval a tudományos és technológiai együttműködés területén kötendő nemzetközi megállapodás megkötése függvényében válik részt vevő állammá,

               mivel Marokkó kifejezte abbéli szándékát, hogy részt vevő állam minőségben csatlakozni kíván a PRIMA-hoz, a „Horizont 2020” keretprogram PRIMA-ban is részt vevő részes uniós tagállamaival és társult országaival egyenrangú félként,

               mivel Marokkónak a PRIMA programban való részvételére vonatkozó jogait és kötelezettségeit az Unió és Marokkó között megkötendő nemzetközi megállapodásban kell rögzíteni,

               A KÖVETKEZŐKBEN ÁLLAPODTAK MEG:

               1. cikk

               Cél

               E megállapodás célja, hogy meghatározza Marokkónak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket.

               2. cikk

               Marokkó PRIMA programban való részvételének feltételei

               Marokkó PRIMA programban való részvételére az Uniónak a több tagállam által együttesen indított, a földközi-tengeri térségben folytatott kutatási és innovációs partnerség (PRIMA) programban való részvételéről szóló (EU) 2017/1324 európai parlamenti és tanácsi határozatban foglalt feltételek vonatkoznak. A Felek kötelesek eleget tenni az említett határozatban meghatározott kötelezettségeknek és meghozni a megfelelő intézkedéseket, különösen ami a határozat 10. cikke (2) bekezdésének, valamint 11. cikke (3) és (4) bekezdésének alkalmazásához szükséges valamennyi támogatás megadását illeti. A Feleknek meg kell állapodniuk a megállapodás keretében történő együttműködésük szempontjából nélkülözhetetlen, részleteiben kidolgozott segítségnyújtási szabályokról.

               3. cikk

               Területi hatály

               E megállapodás területi hatálya az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodásban rögzített területi hatálynak felel meg.

               4. cikk

               Aláírás és ideiglenes alkalmazás

               A megállapodás az aláírásának időpontjától ideiglenesen alkalmazandó.

               5. cikk

               Hatálybalépés és időtartam

               1. A megállapodást a Felek saját eljárásaiknak megfelelően hagyják jóvá.

               2. Ez a megállapodás azon a napon lép hatályba, amikor a Felek diplomáciai úton kölcsönösen értesítették egymást arról, hogy az első bekezdésben említett eljárások lezárultak.

               3. Ez a megállapodás – amennyiben bármely Fél fel nem mondja a 6. cikknek megfelelően – az (EU) 2017/1324 határozat hatályának lejártáig marad hatályban.

               6. cikk

               A megállapodás felmondása

               1. A megállapodást bármely Fél bármikor felmondhatja, felmondási szándékáról írásbeli értesítést küldve a másik Fél számára.

               A felmondás a megállapodás felmondásáról szóló értesítés címzett által történő kézhezvételének napját követő hat hónap elteltével lép hatályba.

               2. A megállapodás felmondásának időpontjában folyamatban lévő projekteket és tevékenységeket befejeződésükig folytatni kell az e megállapodásban megállapított feltételek szerint.

               3. A megállapodás felmondásának bármely más jogkövetkezményét a Felek közös megegyezéssel rendezik.

               7. cikk

               Vitarendezés

               A megállapodás alkalmazásával vagy értelmezésével kapcsolatos valamennyi vita esetében az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás 86. cikkében előírt vitarendezési eljárás alkalmazandó.

               ****

               E megállapodás két-két eredeti példányban, angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és arab nyelven készül, amely szövegek mindegyike egyaránt hiteles.


               EURÓPAI BIZOTTSÁG
            Brüsszel, 2018.9.17.
            COM(2018) 642 final
            2018/0333(NLE)
            Javaslat
            A TANÁCS HATÁROZATA
            a belvízi hajózási szabványok kidolgozásáért felelős európai bizottságban (CESNI) és a Rajnai Hajózási Központi Bizottságban (CCNR) a belvízi hajózási szakmai képesítésekre vonatkozó szabványok elfogadásával kapcsolatban az Európai Unió által képviselendő álláspontról

               INDOKOLÁS

               1.A javaslat tárgya

               Ez a javaslat a belvízi hajózási szakmai képesítésekre vonatkozó európai szabványok tervezett elfogadásával összefüggésben a belvízi hajózási szabványok kidolgozásáért felelős európai bizottság (CESNI) 2018. november 8-i ülésén és a Rajnai Hajózási Központi Bizottság (CCNR) plenáris ülésén az Unió által képviselendő álláspont kialakítását érinti.

               2.A JAVASLAT HÁTTERE

               2.1.A felülvizsgált rajnai hajózási egyezmény

               Az 1868. október 17-i felülvizsgált rajnai hajózási egyezmény meghatározza a Rajna belvízi hajózási célú használatát szabályozó jogi keretet, és megállapítja a Rajnai Hajózási Központi Bizottság (CCNR) feladatait. Az egyezmény jelenleg alkalmazandó változata

                  az 1963. november 20-i egyezmény

                eredménye, amely 1967. április 14-én lépett hatályba.

               A felülvizsgált rajnai hajózási egyezmény részes felei ma négy tagállam (Belgium, Franciaország, Németország, Hollandia) és Svájc.

               2.2.A CCNR és a CESNI

               A CCNR olyan nemzetközi szervezet, amelynek feladata a Rajnán való hajózás szabadságának garantálására és a rajnai hajózás előmozdítására irányuló kezdeményezések végrehajtása. A plenáris üléseket évente kétszer tartják. Ezeken a CCNR-tagállamok képviselői vesznek részt. A plenáris ülés a CCNR döntéshozó szerve, mely elfogadja a Központi Bizottság határozatait. Mindegyik állam egy-egy szavazattal rendelkezik, és a határozatokat egyhangúlag hozzák meg. Ezek a határozatok jogilag kötelező erejűek. Az Európai Unió nem tagja a CCNR-nek.

               2015-ben a CCNR határozatot fogadott el a belvízi hajózási szabványok kidolgozásáért felelős európai bizottság létrehozásáról (Comité Européen pour l’élaboratation de Standards dans le Domaine de Navigation Inérieure – CESNI). Ennek feladata többek között műszaki szabványok elfogadása különböző területekre – különösen a hajókra, az információs technológiára és a személyzetre – vonatkozóan, ezeknek a szabványoknak és a kapcsolódó eljárásoknak az egységes értelmezése, valamint hajózásbiztonsági, környezetvédelmi és egyéb hajózási területekkel kapcsolatos tanácskozások tartása.

               A CESNI a CCNR-tagállamokat és az EU tagállamait képviselő szakértőkből áll, akik államonként egy-egy szavazattal rendelkeznek. Az Európai Unió nem tagja a CESNI-nek. Szavazati jog nélkül azonban részt vehet a CESNI munkájában más olyan nemzetközi szervezetekkel együtt, amelyek küldetése érinti a CESNI tevékenységi területeit.

               2.3.A CCNR és a CESNI tervezett jogi aktusa

               2018. november 8-i ülésén a CESNI belvízi hajózási szakmai képesítésekre vonatkozó szabványokat fog elfogadni („a tervezett jogi aktus”).

               A belvízi hajózási szakmai képesítésekre vonatkozó első CESNI-szabványok a következő szabványokat tartalmazzák:

               ·kompetenciákkal kapcsolatos szabványok: (cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35);

               ·gyakorlati vizsgákra vonatkozó szabványok: (cesni(18)_36, cesni(18)_37, cesni(18)_38, cesni(18)_39, cesni(18)_40);

               ·az egészségi alkalmassági követelményeket érintő szabványok: (cesni(18)_29);

               ·a szimulátorok jóváhagyását biztosító szabványok: (cesni(18)_41, cesni(18)_42).

               A CESNI 2018. április 10-i ülésén egyhangúlag úgy döntött, hogy 2018. november 8-i ülésének napirendjére veszi a belvízi hajózási szakmai képesítésekre vonatkozó első CESNI-szabványok elfogadását. A 2018. novemberi ülés előtt várhatóan csak kisebb formális változtatásokra lesz szükség a szabványtervezetek tekintetében, ideértve a dokumentumok és hivatkozásaik esetleges kiigazítását. A szabványok egy kifejezetten erre a célra kialakított weboldalon (cesni.eu) fognak megjelenni. Valamennyi uniós tagállam (védett) hozzáféréssel rendelkezik a fent említett szabványtervezetekhez.

               A CESNI-szabványokat – összhangban a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről szóló, 2017. december 12-i (EU) 2017/2397 európai parlamenti és tanácsi irányelvvel
                  1
                – bele kell építeni az uniós jogba.

               A rajnai hajózó személyzetre vonatkozó szabályzat ugyancsak hivatkozni fog a CESNI által 2022. január 17-től (az (EU) 2017/2397 irányelv átültetésének határideje) kiadandó szabványokra, mivel a CCNR-nek az (EU) 2017/2397 irányelv hatálya alá tartozó szakmai képesítésekre vonatkozó szabályozási rendszerét 2022. január 17-től teljes mértékben össze kell hangolni annak érdekében, hogy a rajnai bizonyítványok elismerése valamennyi uniós belvízi út tekintetében biztosított legyen.

               3.Az Unió által képviselendő álláspont

               Az uniós álláspont kialakításával kapcsolatos határozat szükséges annak biztosításához, hogy az uniós érdekek megfelelően figyelembevételre kerüljenek a belvízi hajózási szakmai képesítésekre vonatkozó előírások megállapítására vonatkozó határozatok elfogadásakor.

               A CESNI 2016–2018. évi munkaprogramja keretében a CESNI szakértői (CESNI/QP munkacsoport) kidolgozták a szakmai képesítésekre vonatkozó szabványokat. A munka kiindulópontját a Bizottság 2016. február 18-i javaslata
                  2
                képezte, véglegesítése pedig az (EU) 2017/2397 irányelv alapján történt.

               A CESNI szakértőinek szintjén a szakmai képesítésekre vonatkozó szabványok kidolgozását alapos előkészítés előzte meg (CESNI/QP munkacsoport). Számos köz- és magánszférabeli szakértővel folyt konzultáció. A szabvány kialakítása során a CESNI szakértői szintjén a következő technikai találkozókra került sor:

               ·CESNI szakértői ülések (2016. január 26–28., 2016. június 22–24., 2016. szeptember 5–9., 2016. november 16–17., 2017. január 31. – február 2., 2017. május 10–12., 2017. június 12–13., 2017. július 6., 2017. szeptember 5–7., 2017. szeptember 12–13., 2017. november 15–16., 2018. január 30. – február 1.)

               ·bizottsági ülés (2018. április 10.).

               Ezek az ülések lehetővé tették egy a belvízi hajózási szakmai képesítések európai szabványaival kapcsolatos szakértői szintű megállapodás megkötését.

               A belvízi hajózás szociális kérdéseivel foglalkozó bizottsági szakértői csoportot a 2017. szeptember 7-i és a 2018. február 1-jei ülésen tájékoztatták a CESNI munkájának előrehaladásáról.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               Az EUMSZ 218. cikkének (9) bekezdése attól függetlenül alkalmazandó, hogy az Unió tagja-e a szervnek vagy részes fele-e a megállapodásnak
                  3
               .

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               A CCNR egy megállapodás – nevezetesen a felülvizsgált rajnai hajózási egyezmény – által létrehozott szerv. A CESNI a CCNR által létrehozott szerv.

               A CESNI és a CCNR által elfogadandó jogi aktus joghatással bíró jogi aktus. A tervezett jogi aktusok meghatározó módon befolyásolják az uniós szabályozás tartalmát, különösen a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről szóló, 2017. december 12-i (EU) 2017/2397 európai parlamenti és tanácsi irányelvet.

               Ennek oka, hogy a Bizottságnak 2020. január 17-ig a 17. cikk (1) és (4) bekezdésében (a kompetenciákkal kapcsolatos és a gyakorlati vizsgákra vonatkozó szabványok kapcsán), a 21. cikk (2) bekezdésében (a szimulátorok jóváhagyására vonatkozó szabványok kapcsán) és a 23. cikk (6) bekezdésében (az egészségi alkalmassági követelményeket érintő szabványok kapcsán) említett felhatalmazáson alapuló jogi aktusokat kell elfogadnia.

               Az (EU) 2017/2397 irányelv (40) preambulumbekezdése szerint a belvízi hajózási szakmai képesítésekre vonatkozó európai jogszabályok harmonizációját elősegíti a CESNI-szabványok kidolgozása. Ebben az összefüggésben az irányelv 32. cikke kimondja, hogy e felhatalmazáson alapuló jogi aktusokban a CESNI által kidolgozott szabványokra hivatkoznak, feltéve, hogy:

               a)
                     a szóban forgó szabványok elérhetők és naprakészek;

               b)
                     ezek a szabványok adott esetben megfelelnek az irányelv mellékleteiben meghatározott bármely alkalmazandó követelményeknek;

               c)
                     a CESNI döntéshozatali eljárásában bekövetkezett változások nem veszélyeztetik az Unió érdekeit.

               A Bizottság a szóban forgó szabványok teljes szövegét a megfelelő hivatkozásokkal együtt belefoglalja a felhatalmazáson alapuló jogi aktusokba.

               Az irányelv II. melléklete meghatározza a kompetenciákra vonatkozó alapvető követelményeket, a III. melléklet pedig az egészségi alkalmasságra vonatkozó alapvető követelményeket.

               A tervezett jogi aktusok nem egészítik ki és nem módosítják a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös közlekedéspolitikával kapcsolatos.

               Ezért a javasolt határozat anyagi jogalapja a 91. cikk (1) bekezdése.

               4.3.Következtetés

               A javasolt határozat jogalapja a 91. cikk (1) bekezdése, összefüggésben az EUMSZ 218. cikkének (9) bekezdésével.

               2018/0333 (NLE)

               Javaslat

               A TANÁCS HATÁROZATA

               a belvízi hajózási szabványok kidolgozásáért felelős európai bizottságban (CESNI) és a Rajnai Hajózási Központi Bizottságban (CCNR) a belvízi hajózási szakmai képesítésekre vonatkozó szabványok elfogadásával kapcsolatban az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A felülvizsgált rajnai hajózási egyezmény (a továbbiakban: a megállapodás) 1967. április 14-jén lépett hatályba.

               (2)A megállapodás 46. cikke értelmében a Rajnai Hajózási Központi Bizottság (CCNR) határozatokat fogadhat el, melyek a tagok számára kötelező érvényűek.

               (3)A CCNR keretében 2015. június 3-án felállt a belvízi hajózási szabványok kidolgozásáért felelős európai bizottság (CESNI) annak érdekében, hogy különféle területeken – különösen a hajók, az információs technológia és a legénység vonatkozásában – műszaki szabványokat dolgozzon ki a belvízi hajózást érintően.

               (4)2018. november 8-i ülésén a CESNI szabványokat fog elfogadni a belvízi hajózási szakmai képesítésekre vonatkozóan. A CCNR plenáris ülése szintén el fogja fogadni azt a határozatot, amely ezeket a szabványokat a rajnai hajózó személyzetre vonatkozó szabályzatba beépíti.

               (5)Helyénvaló kialakítani a CESNI-ben és a CCNR-ben az Unió által képviselendő álláspontot, mivel a belvízi hajózási szakmai képesítésekre vonatkozó szabványok döntő mértékben befolyásolják az uniós jog, nevezetesen az (EU) 2017/2397 európai parlamenti és tanácsi irányelv
                  5
                tartalmát, és a CCNR-t szabályozó szabályok értelmében joghatással fognak bírni, amikor az elfogadja ezeket a szabványokat.

               (6)A mobilitás elősegítése, a hajózás biztonságának, valamint az emberi élet és a környezet védelmének biztosítása érdekében fontos, hogy a személyzet tagjaira vonatkozó műszaki követelmények a lehető legjobban össze legyenek hangolva a különböző európai jogi rendszerekben. Elsősorban is azon tagállamokat, amelyek egyben a CCNR tagjai, fel kell hatalmazni arra, hogy támogassák a CCNR-szabályok és az alkalmazandó uniós szabályok harmonizálását célzó határozatokat.

               (7)A CESNI által a szakmai képesítések tekintetében kidolgozott szabványok azon európai szabványok minimális harmonizálását jelentik, amelyek szükségesek a mobilitás elősegítéséhez, a hajózás biztonságának, valamint az emberi élet és a környezet védelmének biztosításához. Ezek a szabványok magukban foglalják a kompetenciákkal kapcsolatos, a gyakorlati vizsgákra vonatkozó, az egészségi alkalmassági követelményeket érintő és a szimulátorok jóváhagyását biztosító szabványokat.

               (8)Az (EU) 2017/2397 irányelv 32. cikke 2022. január 18-i hatállyal közvetlenül hivatkozik a CESNI által kidolgozott, szakmai képesítésekre vonatkozó szabványokra. A Bizottság felhatalmazást kap arra, hogy a szóban forgó szabványok teljes szövegét felhatalmazáson alapuló jogi aktusokba foglalja, illessze be vagy frissítse a vonatkozó hivatkozásokat, és határozza meg az alkalmazás időpontját.

               (9)Az Unió álláspontját az Unió azon tagállamai képviselik közösen eljárva, amelyek tagjai a CESNI-nek és a CCNR-nek,

               ELFOGADTA EZT A HATÁROZATOT:

               1. cikk

               (1)A belvízi hajózási szabványok kidolgozásáért felelős európai bizottságban (CESNI) az Unió által 2018. november 8-án képviselendő álláspont az, hogy hozzá kell járulni a belvízi hajózási szakmai képesítésekre vonatkozó, (cesni (18)_29 – cesni (18)_42) hivatkozási számú európai szabványok elfogadásához.

               (2)A Rajnai Hajózási Központi Bizottságnak (CCNR) a belvízi hajózási szakmai képesítésekre vonatkozó, (cesni (18)_29 – cesni (18)_42) hivatkozási számú európai szabványokat megállapító plenáris ülésén az Unió által képviselendő álláspont az, hogy támogatni kell a rajnai hajózó személyzetre vonatkozó szabályzat követelményeinek a belvízi hajózási szakmai képesítésekre vonatkozó európai szabványok követelményeivel való összehangolását célzó valamennyi javaslatot.

               2. cikk

               (1)Az 1. cikk (1) bekezdésében említett álláspontot az Unió azon tagállamai képviselik közösen eljárva, amelyek tagjai a CESNI-nek.

               (2)Az 1. cikk (2) bekezdésében említett álláspontot az Unió azon tagállamai képviselik közösen eljárva, amelyek tagjai a CCNR-nek.

               3. cikk

               (1)Az 1. cikk szerinti álláspontokat érintő kismértékű technikai változtatások újabb tanácsi határozat nélkül is elfogadhatók.

               4. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács (EU) 2017/2397 irányelve (2017. december 12.) a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről (HL L 345., 2017.12.27., 53. o.).

                     (2)

                        COM(2016) 82 final.

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 64. pont.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        Az Európai Parlament és a Tanács (EU) 2017/2397 irányelve (2017. december 12.) a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről (HL L 345., 2017.12.27., 53. o.).